**A picture containing text, clipart

Description automatically generatedAwdurdod Parc Cenedlaethol Arfordir Penfro**

**Prosiect/Rhaglen**

**Tirweddau Cynaliadwy, Lleoedd Cynaliadwy 2025-2027**

**Prosiect Adnoddau Dysgu Tirweddau Dynodedig Cymru**

**(Gwasanaethau Cyfryngau Digidol a Dylunio)**

**CYNHYRCHYDD – Adnoddau Addysg**

**Gwahoddiad i Dendro**

**Dyddiad cau ar gyfer ceisiadau: 1700 Dydd Mawrth 2 Medi 2025**

Cynnwys

[Ynglŷn â’r gwaith hwn](#_Toc988155672) 3

[Cwmpas a diffiniadau 4](#_Toc2125029530)

[Cyd-destun 4](#_Toc1890792534)

Allbynnau 5

[Cyllideb **6**](#_Toc578181898)

[Amserlenni **6**](#_Toc534252638)

[Grŵp cleientiaid 7](#_Toc742375305)

Awgrymiadau am gynnwys y ceisiadau [7](#_Toc1816993263)

[Gwerthuso ceisiadau **8**](#_Toc1721929567)

[Amodau 8](#_Toc194878608)

[Adnoddau enghreifftiol **9**](#_Toc1536479842)

### Ynglŷn â’r gwaith hwn

1. Mae Awdurdod Parc Cenedlaethol Arfordir Penfro (APCAP*/y cleient*) eisiau comisiynu *‘Cynhyrchydd’*i barhau i ddatblygu adnoddau dysgu ar gyfer Tirweddau Dynodedig Cymru ([Yn gweithio gyda’i gilydd, yn cyflawni dros Gymru | Tirweddau Cymru](https://tirweddaucymru.org.uk/)). Cwblhawyd cam cyntaf prosiect [Tirlun](https://tirlun.cymru/?_gl=1*tzcp2c*_ga*MTMwNDYyMTE2NC4xNzU1NTIwMzc4*_ga_108M19X9E2*czE3NTU1MjAzNzgkbzEkZzAkdDE3NTU1MjAzNzgkajYwJGwwJGgw) yn gynharach eleni, gyda’r ail gam yn rhedeg rhwng Ebrill 2025 a Mawrth 2027.
2. APCAP yw *Arweinydd y Prosiect* ar gyfer Prosiect Adnoddau Dysgu Tirweddau Dynodedig Cymru

([Home | Tirlun)](https://tirlun.cymru/?_gl=1*153w49n*_ga*MTMwNDYyMTE2NC4xNzU1NTIwMzc4*_ga_108M19X9E2*czE3NTU1MjAzNzgkbzEkZzEkdDE3NTU1MjA0MTUkajIzJGwwJGgw), cydweithrediad a ariennir drwy gronfa Tirweddau Cynaliadwy, Lleoedd Cynaliadwy Llywodraeth Cymru.

Ein partneriaid ar gyfer y prosiect yw:

* Tirweddau Cymru
* Tirwedd Genedlaethol Ynys Môn
* Tirwedd Genedlaethol Bryniau Clwyd a Dyffryn Dyfrdwy
* Tirwedd Genedlaethol Gŵyr
* Tirwedd Genedlaethol Llŷn
* Tirwedd Genedlaethol Dyffryn Gwy
* Parc Cenedlaethol Bannau Brycheiniog
* Parc Cenedlaethol Eryri

1. I gyflawni’r prosiect, mae angen:
2. Datblygu adnoddau dysgu newydd i'w hintegreiddio i'r porth [Tirlun](https://tirlun.cymru/?_gl=1*1aragc0*_ga*MTMwNDYyMTE2NC4xNzU1NTIwMzc4*_ga_108M19X9E2*czE3NTU1MjAzNzgkbzEkZzEkdDE3NTU1MjA0MzYkajIkbDAkaDA.) presennol.
3. Mewnbynnau digidol a dylunio o ran cynhyrchu adnoddau a’r ffordd y cyflwynir yr adnoddau ac y ceir mynediad atynt ar y platfform digidol.
4. A thrwy gydol oes y prosiect, hyrwyddo’r adnoddau’n barhaus ac ymgysylltu â chynulleidfa o athrawon a dysgwyr.
5. Dylai'r adnoddau fod yn berthnasol i ofynion y Cwricwlwm i Gymru, fod yn hygyrch i’r gymuned ddysgu a chefnogi’r broses o ddysgu / hyrwyddo dealltwriaeth, gwerthfawrogiad a stiwardiaeth o Dirweddau Dynodedig.
6. Mae angen i'r adnoddau a gynhyrchir hefyd adlewyrchu ymrwymiad i ddysgu yn yr awyr agored fel y'i hymgorfforir yn y gweithgareddau ar y porth ar hyn o bryd.
7. Dylid mabwysiadu ffordd gyd-gynhyrchiol o gyflawni'r gwaith, gan hwyluso cyfranogiad amrywiaeth o randdeiliaid (gweler Adrannau 16-19 isod) gan gynnwys cynrychiolwyr o bob un o'r Tirweddau Dynodedig a restrir uchod.
8. Mae angen i'r adnoddau fod yn unigryw a gwneud y defnydd gorau o'r hyn sydd ar gael gan sefydliadau a rhwydweithiau cenedlaethol eraill drwy ddolenni a chyfeiriadau.
9. Mae angen cynhyrchu a chyhoeddi'r gwaith yn Gymraeg ac yn Saesneg ac, ymhellach, hyrwyddo a hwyluso’r defnydd o'r Gymraeg. Bydd angen cynnal rhywfaint o'r gwaith cyd-gynhyrchu y soniwyd amdano yn Gymraeg.
10. Bydd y Cynhyrchydd sy’n derbyn y contract yn darparu trosolwg creadigol o'r prosiect, gan ddangos gallu clir i gyflwyno ystod eang o adnoddau dysgu drwy ddefnyddio cyfryngau digidol i safon uchel iawn.
11. Wrth ymgymryd â'r gwaith, y *Cynhyrchydd* fydd y pwynt cyswllt a chydlynu canolog ar gyfer Arweinwyr y Prosiect. Bydd y *Cynhyrchydd* yn defnyddio ei gapasiti ei hun ac unrhyw gapasiti sydd wedi’i   
    is-gontractio (os oes angen ac os yw Arweinwyr y Prosiect wedi cytuno i hynny) i gyflawni elfennau medrus penodol.
12. Dylai'r Cynhyrchydd ystyried ‘edrychiad a thôn' y porth Tirlun ar hyn o bryd, a bydd disgwyl iddynt roi mewnbwn i 'hunaniaeth’ yr adnoddau/platfform y cânt eu cynnal arno.
13. Mae hyd at £132,000, gan gynnwys TAW, ar gael ar gyfer y gwaith.
14. Disgwylir i’r prosiect gael ei gwblhau erbyn diwedd Mawrth 2027, gyda'r rhaglen waith wedi'i gwasgaru ar draws y cyfnod cyflawni i amserlen y cytunwyd arni.
15. Dim ond drwy GwerthiGymru y dylid cyflwyno cynigion: [Sell2Wales](https://www.gwerthwchigymru.llyw.cymru/default.aspx)

### Cwmpas a diffiniadau

1. Dylai'r adnoddau dysgu a gynhyrchir gael eu cysylltu â’r Cwricwlwm i Gymru, a lle bo’n bosib, fod yn wahanol i gyd-fynd â gofynion gwahanol ddysgwyr. Tra bod adnoddau Tirlun ar hyn o bryd yn targedu Camau Cynnydd 3 a 4, efallai y bydd angen i’r gwaith o ddatblygu cynnwys ar gyfer Tirlun 2 ystyried gofynion dysgwyr hŷn ac iau.
2. Mae Tirweddau Dynodedig yng Nghymru yn cynnwys Tirweddau Cenedlaethol (yr hen Ardaloedd o Harddwch Naturiol Eithriadol) a Pharciau Cenedlaethol. Gyda'i gilydd maent yn gorchuddio tua 25% o arwynebedd tir y wlad ac felly'n adnodd sylweddol ar gyfer Dysgu yn yr Awyr Agored. Nododd adolygiad o'r ardaloedd gwarchodedig hyn a gynhaliwyd gan Lywodraeth Cymru gyfleoedd ar gyfer gweithio mewn partneriaeth a chydweithio y dylid eu hadlewyrchu yn y prosiect hwn.
3. Mae'r contract yn golygu gweithio gyda phob un o bartneriaid y tirweddau dynodedig a grwpiau penodol o athrawon/addysgwyr yn yr ardaloedd hyn. Gall hyn olygu teithio ar draws Cymru, a dylid ystyried hynny mewn unrhyw gynigion.
4. Dylid cyflwyno'r prosiect ar y cyd, gan weithio gyda grwpiau o randdeiliaid gan gynnwys athrawon, ymarferwyr dysgu awyr agored a chynrychiolwyr Tirweddau Dynodedig.

1. Bydd cyd-gynhyrchu adnoddau yn adlewyrchu ac yn adeiladu ar gymunedau ymarfer sydd eisoes yn bodoli rhwng Tirweddau Dynodedig a rhwydweithiau addysg. Serch hynny, bydd gofyn i'r Cynhyrchydd sy’n cael ei gontractio gynnull a chydlynu gweithgorau o athrawon i gefnogi'r prosiect (mae hyn yn barhad o'r dull a fabwysiadwyd yng nghyfnod cychwynnol y prosiect Tirlun).
2. Disgwylir i'r Cynhyrchydd sy’n derbyn y contract weithio ochr yn ochr â thîm cyflawni'r prosiect, partneriaeth ehangach Tirweddau Dynodedig Cymru (fel y nodwyd uchod) ynghyd â ‘grŵp o randdeiliaid’, sy’n cynnwys ymarferwyr dysgu awyr agored ac addysgwyr o’r Tirweddau Dynodedig ac yn ehangach o bob cwr o Gymru.
3. Mae ‘hunaniaeth dorfol’ yn bwysig i’r adnoddau Tirlun. Bydd angen i’r *Cynhyrchydd* weithio gyda’r partneriaid a nodwyd uchod i gynnal a datblygu edrychiad a thôn y cynnwys a gynhyrchir.

### Cyd-destun

1. Mae'r gwaith yn cael ei ariannu drwy 'gronfa gydweithredol' fel rhan o'r rhaglen Tirweddau Cynaliadwy, Lleoedd Cynaliadwy, a sefydlwyd gan Lywodraeth Cymru ‘i gyflawni ystod eang o brosiectau sy'n gwella bioamrywiaeth, lleihau'r defnydd o garbon, hyrwyddo twristiaeth fwy cynaliadwy a gwella gwytnwch cymunedol’. Mae’r gwaith yn cael ei oruchwylio gan Tirweddau Cymru ([Hafan – Tirweddau Cymru),](https://tirweddaucymru.org.uk/) partneriaeth Tirweddau Dynodedig Cymru. Mae Tîm Dysgu Awdurdod Parc Cenedlaethol Arfordir Penfro yn datblygu’r adnodd Tirlun ar ran y bartneriaeth gyda briff i sicrhau bod pob partner a rhanddeiliaid allweddol eraill yn rhan o’r gwaith.
2. Wrth i’r Cwricwlwm i Gymru barhau i gael ei wreiddio mewn ysgolion, mae hwn yn gyfle i ddatblygu a chreu adnoddau addysgol newydd sy'n cefnogi'r cwricwlwm, sydd ar gael i bob addysgwr a dysgwr yng Nghymru, wrth gynyddu’r cyfleoedd i ‘ddysgu am’ Dirweddau Dynodedig Cymru a’r ‘amser a dreulir’ ynddynt.
3. Gall Parciau Cenedlaethol a Thirweddau Cenedlaethol chwarae rôl bwysig fel adnodd dysgu i gefnogi addysgu/dysgu ar draws ystod o bynciau gan gynnwys cynefinoedd, bioamrywiaeth, rheoli tir cynaliadwy, ffermio a bwyd, newid hinsawdd/gwytnwch, treftadaeth a diwylliant ac iechyd a lles.
4. Mae'r pynciau, y themâu a'r cyfleoedd dysgu yn y Tirweddau Dynodedig yn cysylltu â phob Maes Dysgu ac â'r holl Fframwaith Sgiliau Trawsgwricwlaidd; llythrennedd, rhifedd a chymhwysedd digidol.
5. Efallai y bydd Parciau Cenedlaethol a Thirweddau Cenedlaethol yn ymgysylltu ag ysgolion yn barod ac yn darparu adnoddau i ddysgwyr archwilio a chynyddu eu dealltwriaeth o dirweddau dynodedig lleol. Gellir adeiladu ar y gweithgareddau a'r adnoddau hyn wrth gyflawni'r allbynnau a'r canlyniadau a nodwyd ar gyfer y prosiect yn yr un modd.
6. Mae’r adnoddau dysgu a gyflwynir yn Tirlun yn defnyddio addysgeg adeiladol i archwilio ystod eang o bynciau sy'n ymwneud â Thirweddau Dynodedig ac yn gysylltiedig â nhw. Felly maent yn uchel eu parch ymhlith ymarferwyr addysgol ac yn eistedd yn gyfforddus ochr yn ochr ag adnoddau a gyflwynir gan gonsortia lleol, HWB a Llywodraeth Cymru (er enghraifft). Bydd adnoddau yn y dyfodol yn cadw uniondeb addysgeg cyfwerth.
7. Bydd y prosiect yn adeiladu ar y gwaith a gwblhawyd fel rhan o Tirlun 1, gan ddarparu adnodd cydlynol, dwyieithog sy'n canolbwyntio ar y Tirweddau Dynodedig ac ar gael i holl ysgolion Cymru.

### Allbynnau

Rydyn ni’n ceisio cyflogi gwasanaethau *Cynhyrchydd* i gyflawni'r broses o ddatblygu a chefnogi'r defnydd eang o adnoddau dysgu Tirlun.

1. I gyflawni’r prosiect, mae angen:
2. Datblygu adnoddau dysgu newydd i'w hintegreiddio i'r porth [Tirlun](https://tirlun.cymru/?_gl=1*1qr2u6y*_ga*MTMwNDYyMTE2NC4xNzU1NTIwMzc4*_ga_108M19X9E2*czE3NTU1MjAzNzgkbzEkZzEkdDE3NTU1MjA4NzMkajYwJGwwJGgw) presennol.
3. Mewnbynnau digidol a dylunio o ran cynhyrchu adnoddau a’r ffordd y cyflwynir yr adnoddau ac y ceir mynediad atynt ar y platfform digidol.
4. A thrwy gydol oes y prosiect, hyrwyddo’r adnoddau’n barhaus ac ymgysylltu â chynulleidfa o athrawon a dysgwyr.
5. Bydd y *Cynhyrchydd* yn cydlynu datblygiad a chyflwyniad y cynnwys newydd ar gyfer y porth. Bydd y gwaith hwn yn golygu cysylltu â rhanddeiliaid allweddol a chyd-gynhyrchu gyda grwpiau o addysgwyr. Gallai pynciau gynnwys (ond heb fod yn gyfyngedig i) ddatgarboneiddio a newid hinsawdd, adferiad natur, y Gymraeg yn y dirwedd, adnodd sy'n ymwneud â'r Eisteddfod Genedlaethol (i’w gyflwyno ddechrau 2026), amaethyddiaeth a chynhyrchu bwyd, celfyddydau a chreadigrwydd, iechyd a lles, gyrfaoedd mewn Tirweddau Dynodedig. Bydd angen i'r Cynhyrchydd gydlynu'r grŵp cydgynhyrchu.
6. Awgrymodd y briff gwreiddiol fap digidol rhyngweithiol (o Dirweddau Dynodedig Cymru) i gael ei gynnwys fel un o elfennau allweddol porth Tirlun. Dyma un o'r meysydd datblygu y byddwn ni eisiau i'r *Cynhyrchydd* sy’n derbyn y contract ei archwilio.
7. Bydd y *Cynhyrchydd* yn goruchwylio elfennau dylunio a datblygu’r porth gan eu bod yn ymwneud ag ymgorffori cynnwys newydd a sicrhau bod y porth yn cynnal ei swyddogaethau, ei hunaniaeth a'i hygyrchedd fel adnodd dysgu a gynlluniwyd ar gyfer athrawon a dysgwyr ac i gydlynu’r broses o gyflenwi a chyflwyno cynnwys newydd.
8. Bydd y *Cynhyrchydd* yn gweithio gyda’r cleient a rhanddeiliaid allweddol i fwrw ymlaen â’r gwaith o hyrwyddo porth dysgu Tirlun fel adnodd arwyddocaol ar gyfer dysgu yn yr awyr agored a chyfleoedd dysgu sy'n gysylltiedig â'r cwricwlwm ehangach. Bydd y rôl hon yn cynnwys:
9. Cyflwyno ymgyrchoedd hyrwyddo wedi'u targedu i amserlen y cytunwyd arni drwy gydol y prosiect
10. Cyflwyno gweithdai a hyfforddiant i alluogi grwpiau o addysgwyr gael mynediad effeithiol at y porth a gwneud y defnydd gorau o'i gynnwys. Bydd y gwaith hwn yn cael ei gyflwyno ochr yn ochr â Thîm Cyflawni’r Prosiect
11. O bosib, mynychu digwyddiadau allweddol fel sioeau addysg yng Nghymru.
12. Bydd angen i'r *Cynhyrchydd* sy’n derbyn y contract (ac is-gontractwyr yn ôl yr angen) fynychu cyfarfodydd rheolaidd gyda thîm *Arweinydd y Prosiect* (gall y cyfarfodydd hyn fod   
    ar-lein) ynghyd â chyfarfodydd achlysurol o'r Grŵp Rhanddeiliaid a'r Grŵp Arweiniol Tirweddau Dynodedig i drafod a chyflwyno agweddau ar y gwaith sy'n cael ei wneud.
13. Rhwydweithio a Dosbarthu. Hwyluso’r broses o ledaenu ac ymgorffori adnoddau Tirlun drwy amrywiaeth o blatfformau priodol – er enghraifft ond heb fod yn gyfyngedig i: HWB, Tirweddau Cymru, gwefannau tirweddau dynodedig unigol.
14. Gweithio gyda phartneriaid y prosiect i alluogi cynnwys i fod ar gael yn dilyn y cyfnod ariannu drwy gyfrannu at strategaeth ymadael.

### Cyllideb

1. Mae cyllideb rhwng £100,000 a £110,000 ar gael ar gyfer y gwaith. Gyda'r prosiect i fod i ddod i ben ar y 31ain o Fawrth 2027, disgwylir i'r *Cynhyrchydd* sy’n derbyn y contract gyllidebu yn unol â hynny.
2. Bydd dewis tendrau yn unol â’r adran ‘Gwerthuso cynigion’ isod.
3. Hoffem i'r cynigion gynnwys dadansoddiad o'r gyllideb ert mwyn tynnu sylw at gost elfennau penodol y prosiect (gweler tri maes allweddol o allbynnau), gan gydnabod bod cyfyngiadau o ran darparu costau cywir a bod y gyllideb yn gyfyngedig.

# Amserlenni

|  |  |
| --- | --- |
| **Digwyddiad** | **Amseru** |
| Dyddiad cau ar gyfer derbyn cynigion drwy GwerthwchiGymru: [Sell2Wales](https://www.gwerthwchigymru.llyw.cymru/default.aspx)  **Cynigion i'w dychwelyd i flwch post GwerthwchiGymru** | 1700 Dydd Mawrth 2il Medi 2025 |
| Hysbysu’r rhai sy’n tendro a ydynt yn llwyddiannus/aflwyddiannus | Erbyn Dydd Mawrth 9fed Medi 2025 |
| Cyfarfod cychwynnol | Wythnos yn cychwyn 22ain Medi |
| Cynhyrchydd i gyflwyno cynllun cyflawni drafft | Cytuno yn y cyfarfod cychwynnol |
| Sefydlu gweithdy rhithwir gyda’r bartneriaeth Tirweddau Dynodedig | Cytuno yn y cyfarfod cychwynnol |
| Mynychu cyfarfodydd rheolaidd gyda’r tîm sy’n arwain y prosiect a grŵp rhanddeiliaid | Rhanddeiliaid i gytuno ar ba mor aml, ond gyda chyfarfodydd yn fwy rheolaidd ar ddechrau'r broses |
| Cefnogaeth ar gyfer gweithdai cydweithredol (gydag athrawon a rhanddeiliaid eraill) a datblygu cynnwys digidol ar gyfer adnoddau addysgol | Medi 2025 i Ionawr 2027 |
| Cwblhau’r dylunio a’r adnoddau dysgu (drafft) | Medi i Ragfyr 2026 |
| Adnoddau terfynol y cytunwyd arnynt i'w rhoi ar safleoedd lletya Lansio adnoddau | Erbyn Mawrth 2027 |

### 

### Grŵp cleientiaid

1. Bydd y prosiect yn cael ei arwain gan swyddogion Awdurdod Parc Cenedlaethol Arfordir Penfro   
   (y *Cleient*) gydag arweiniad y grŵp Tirweddau Dynodedig sy’n cynnwys cynrychiolwyr o’r 8 tirwedd dynodedig (3 Parc Cenedlaethol a 5 Tirwedd Genedlaethol).
2. Rhagwelir y bydd cyfarfodydd y *Cleient / Cynhyrchydd* yn gyfuniad o gyfarfodydd rhithwir a wyneb yn wyneb.

### 

### Awgrymiadau am gynnwys y ceisiadau

1. Awgrymir y dylai ceisiadau ddangos / gynnwys y canlynol (canllaw yn unig yw hwn ac nid yw o reidrwydd yn hollgynhwysfawr):

* Cryfderau perthnasol a hanes o lwyddiant y *Cynhyrchydd* / tîm.
* Dealltwriaeth o'r briff.
* Y dull /agwedd y bydd y *Cynhyrchydd* yn ei gymryd i gyflawni'r allbynnau gofynnol.
* Y gallu i ddod ag amrywiaeth o sgiliau i gyflawni'r gwaith.
* Ffordd o reoli prosiectau.
* Dadansoddiad o gostau, i gynnwys cyfraddau dyddiol, dyrannu amser staff, treuliau, teithio, offer, cyfranogiad is-gontractwyr etc.
* Manylion sut cyflawnir gwerth cymdeithasol a gostyngiad carbon net.
* Manyleb o'r gefnogaeth y byddai'r Cynhyrchydd/Cynhyrchwyr yn ei disgwyl gan Awdurdod y Parc Cenedlaethol.
* Telerau talu.
* Tystiolaeth o yswiriant indemniad perthnasol.

1. Gweler hefyd ‘Gwerthuso ceisiadau’ isod.
2. Gellir cyflwyno cwestiynau drwy borth GwerthwchiGymru

### Gwerthuso ceisiadau

1. Caiff cynigion eu gwerthuso fel a ganlyn:

* Profiad cyffredinol ac enw da 10%
* Tîm y prosiect 10%
* Ymateb i’r brîff 40%
* Gwerth am arian a gwerth ychwanegol,

gan gynnwys gwerth cymdeithasol a lleihau carbon net 40%

### Amodau

1. Ni ddylai ymgeiswyr drafod eu cynnig gyda Swyddogion neu Aelodau Awdurdod y Parc Cenedlaethol neu drydydd partïon.
2. Amod o'r penodiad yw y bydd yr ymgeisydd yn dal yr Awdurdod yn rhydd rhag unrhyw hawliadau sy'n deillio o'r cytundeb, boed hynny oherwydd esgeulustod neu fel arall. Bydd gofyn i'r ymgeisydd gael yswiriant iawndal proffesiynol gwerth o leiaf £5,000,000.
3. Bydd y penodiad drwy gyfnewid negeseuon e-bost.
4. Nid yw'r Awdurdod yn rhwymo ei hun i dderbyn y pris isaf nac unrhyw gynnig o gwbl ac ni fydd yn gyfrifol am nac yn talu unrhyw dreuliau na cholled ariannol a allai gael eu hysgwyddo gan yr ymgeiswyr wrth baratoi eu cynnig.
5. Bydd hawlfraint yr holl waith a gynhyrchir yn nwylo Awdurdod Parc Cenedlaethol Arfordir Penfro.
6. Bydd y *Cynhyrchydd* sy’n derbyn y contract wastad yn cydymffurfio â gofynion y ddeddfwriaeth berthnasol, y gyfraith gyffredinol a Rheolau Sefydlog a Rheoliadau Ariannol yr Awdurdod. Rhaid dilyn codau ymarfer priodol, gyda'r ymgeisydd yn indemnio'r Awdurdod rhag pob gweithred, hawliad, galw, achos, difrod, cost, tâl a threuliau mewn perthynas ag unrhyw doriad gan y *Cynhyrchydd* sy’n derbyn y contract.

1. Mae’r Awdurdod wedi ymrwymo i gynyddu gwerth cymdeithasol i'r eithaf a chyflawni targedau Sero Net. [Report-41-24-Procurement.pdf](https://www.pembrokeshirecoast.wales/wp-content/uploads/2024/10/Report-41-24-Procurement.pdf) Mae'n ofynnol i dendrwyr ddarparu ymateb manwl yn egluro:

* Sut bydd eich sefydliad yn creu buddion cymunedol a gwerth cymdeithasol ehangach drwy gyflawni'r contract hwn.
* Sut bydd eich sefydliad yn cyfrannu at leihau allyriadau carbon, gyda chefnogaeth Cynllun Lleihau Carbon ffurfiol. Bydd ymatebion yn cael eu gwerthuso ar eglurder, hygrededd ac effaith fesuradwy.

Rhowch enghreifftiau, data neu astudiaethau achos y gellir eu gwirio sy'n dangos sut rydych chi wedi cyflawni gwerth cymdeithasol a chanlyniadau lleihau carbon yn y gorffennol.

1. Bydd gofyn i'r ymgeisydd gydymffurfio ag egwyddorion Safonau’r Gymraeg yr Awdurdod.

1. Gall yr ymgeisydd a ddewisir ddarparu'r holl wasanaeth sydd ei angen neu gall is-gontractio tasgau penodol. Rhaid i'r prif ymgeisydd fod yn gyfrifol am holl waith y tîm cyfan. Rhaid i bob gwasanaeth proffesiynol gael ei ddarparu gan bobl sydd wedi'u hyfforddi'n briodol ac sydd â'r cymwysterau a'r profiad perthnasol.
2. Mae Deddf Rhyddid Gwybodaeth 2000 yn berthnasol i holl weithgareddau’r Awdurdod.
3. Cytunir ar daliadau am wasanaethau wrth ddyfarnu’r contract.
4. Rhaid i ymgeiswyr roi gwybod yn ysgrifenedig am wrthdaro buddiannau o ran cyfarwyddwyr cwmnïau a'r holl weithwyr a'u teuluoedd a fydd yn ymgymryd â gwaith ar gyfer Awdurdod Parc Cenedlaethol Arfordir Penfro neu unrhyw Dirwedd Dynodedig arall yng Nghymru.

### Adnoddau Enghreifftiol

Tirlun – Adnoddau Dysgu ar gyfer Tirweddau Dynodedig Cymru ([Hafan | Tirlun)](https://tirlun.cymru/?_gl=1*mny9zg*_ga*MTMwNDYyMTE2NC4xNzU1NTIwMzc4*_ga_108M19X9E2*czE3NTU1MjAzNzgkbzEkZzEkdDE3NTU1MjE1MDQkajYwJGwwJGgw)

Gwefan Ysgolion Awyr Agored Sir Benfro a’r adran Adnoddau Dysgu yn benodol ([Ysgolion Awyr Agored Sir Benfro](https://pembrokeshireoutdoorschools.co.uk/cy/hafan-2/))

Cyfoeth Naturiol Cymru – Adnoddau i Addysgwyr ac Athrawon ( [Cyfoeth Naturiol Cymru / Adnoddau i addysgwyr ac athrawon](https://naturalresources.wales/guidance-and-advice/business-sectors/education-and-skills/search-for-education-resources/?lang=cy))

Fframwaith Cymhwysedd Digidol y Cwricwlwm i Gymru ([Fframwaith Cymhwysedd Digidol - Hwb (gov.wales)](https://hwb.gov.wales/cwricwlwm-i-gymru/fframweithiau-sgiliau-trawsgwricwlaidd/#digital-competence-framework)